તેલંગાણાના સૌથી લોકપ્રિય તહેવાર બથુકુમ્મામાં હાજર રહેનાર ન્યૂઝીલેન્ડના પ્રાઇમ મિનિસ્ટર જેસિંડા આર્ડેન એવા પ્રથમ વડાપ્રધાન બન્યા છે કે જેમણે આ તહેવારમાં ભાગ લીધો હોય. ઓકલેન્ડના માઉન્ટ ઇડન મેમોરિયલ વોર હોલ ખાતે તેલંગાણા એસોસિયેશન ઓફ ન્યૂઝીલેન્ડ દ્વારા આ તહેવારની ઉજવણી કરવામાં આવી હતી. તેલંગાણાના એનઆરઆઈ બાબતોના પ્રધાન કે.ટી. રામ રાવએ ન્યૂઝીલેન્ડના વડા પ્રધાનનો આભાર માનવા માટે સોશિયલ મીડિયા દ્વારા સંદેશો પાઠવ્યો હતો. તેમણે ઓકલેન્ડમાં ઉજવણીમાં ભાગ લેનારા તેલંગાણા એસોસિયેશન અને લોકોને પણ તહેવરા નિમિત્તે શુભેચ્છા પાઠવી હતી.